കോടഞ്ചേരിയില് കോവിഡ് നിയന്ത്രണങ്ങള് ശക്തമാക്കി കോടഞ്ചേരി: പഞ്ചായത്തില് കോവിഡ് രോഗികളുടെ എണ്ണം അനുദിനം വര്ധിച്ചുവരുന്നതിനാലും പഞ്ചായത്ത് ഡി കാറ്റഗറി ആയതിനാലും കോടഞ്ചേരി പഞ്ചായത്തിലെ കടകളില് പഞ്ചായത്തിന്റെയും പോലീസിന്റെയും സെക്ടര് മജിസ്ട്രേറ്റിന്റെയും നേതൃത്വത്തില് പരിശോധന ശക്തമാക്കി. ഇന്ന് നടക്കുന്ന നടക്കുന്ന കോവിഡ് പരിശോധന ക്യാമ്ബില് എല്ലാ വ്യാപാരികളും ടെസ്റ്റ് സര്ട്ടിഫിക്കറ്റ് നിര്ബന്ധമായും വാങ്ങി കടയില് സൂക്ഷിക്കേണ്ടതാണ്. ഇന്ന് രാവിലെ 10.30 മുതല് 11.30 വരെ കോവിഡ് ടെസ്റ്റ് കോടഞ്ചേരി സിഎച്ച്സിയില് നടക്കും. ടെസ്റ്റ് നടത്താതെ കടകള് തുറക്കുന്ന കച്ചവടക്കാരുടെ മേല് പിഴ അടക്കമുള്ള നടപടികള് സ്വീകരിക്കുമെന്നും പഞ്ചായത്ത് അറിയിച്ചു. കോടഞ്ചേരി എസ്ഐ കെ.സി. അഭിലാഷ്, കോടഞ്ചേരി പഞ്ചായത്ത് പ്രസിഡന്റ് അലക്സ് തോമസ്, മജിസ്ട്രേറ്റ് ജിസ്മോന് എന്നിവര് പങ്കെടുത്തു.